
Argentona, 6 de juliol de 2011
El 29 de juliol es presentarà la Festa Major de Sant Domingo 

i la Fira Internacional de Ceràmica i Terrissa
El Museu del Càntir acollirà el divendres 29 de juliol, a les 12 del migdia, l’acte de presentació als mitjans de comunicació de la Festa Major de Sant Domingo, la Fira d’artesans de la Festa Major, la Festa del Càntir, que assoleix ja la seva 61a edició, i la Fira Internacional de Ceràmica i Terrissa d’Argentona.

Enguany, la Festa Major es celebrarà del 3 al 6 d'agost i la Fira d'artesania de la Festa del 4 al 7 d'agost, amb el dimecres dia 4, com a dia festiu oficial i diada de la Festa del Càntir. 
La Fira Internacional de Ceràmica i Terrissa tindrà lloc del 4 al 7 d'agost pels carrers del centre de la vila, a la seva ubicació habitual. A més, el Museu del Càntir presentarà tres exposicions sobre ceràmica i la setena edició de la mostra de cinema ceràmic.

L’acte comptarà amb la presència de l’alcalde d’Argentona Ferran Armengol, el president del Patronat Municipal del Museu del Càntir i regidor de Cultura Àngel Puig, a més d’altres representants municipals i del Museu. 

